**РОК ЗА ПРИЈАВЉИВАЊЕ ИСТИЧЕ: 12. новембра 2020. ГОДИНЕ**

На основу Програма подршке за спровођење пољопривредне политике и политике руралног развоја општине Мало Црниће у 2020 Години,

Комисије за спровођење административне процедуре Програма подршке за спровођење пољопривредне политике и политике руралног развоја Општине Мало Црниће у 2020. години, расписује

**ЈАВНИ КОНКУРС**

За одабир корисника мере подршке за спровођење пољопривредне политике и политике руралног развоја Општине Мало Црниће у 2020. Години, за доделу **16 приплодних** грла млечних раса говеда

**1. НАЗИВ МЕРЕ:** Инвестиције у физичка средства пољопривредних газдинстава-

Набавка квалитетних приплодних грла млечих раса говеда-(тачка 2.3. -Програма подршке за спровођење пољопривредне политике и политике руралног развоја Општине Мало Црниће-Инвестиције у физичку имовину пољопривредних газдинстава, шифра мере 101).

**2. КРИТЕРИЈУМИ СЕЛЕКЦИЈЕ:**

**2.1 Право учешћа на јавном конкурсу** имају физичка лица – **носиоци комерцијалног** породичног пољопривредног газдинства које је уписано у Регистар, **са сталним местом пребивалишта на подручју Општине Мало Црниће,** под условом

-да на крају инвестиције поседују у свом власништу најмање 3-100 квалитетних приплодних грла говеда млечних раса, односно **да има најмање 2 уматичена приплодна грла у власништву у моменту подношења захтева;**

-Имају одговарајуће смештајне услове;

-Располажу пољопривредним површинама за припрему хране (у својини или у закупу);

-**да су измирили пореске** обавезе према Републици Србији и Општини Мало Црниће**;**

**-и да у претходне две године (2018. и 2019.) нису били корисници ове мере.**

**2.3.9. Критеријуми селекције:**  .

|  |  |  |
| --- | --- | --- |
| **1. Критеријум који се односе на подносиоце захтева** | **начин бодовања** | **Број бодова** |
| Старост носиоца газдинства | **До 30 година** | **12** |
| **Од 31 до 41 године** | **10** |
| **Од 42 до 50 година** | **6** |
| **Од 51 до 60 година** | **4** |
| **Преко 60 година** | **2** |
| Носилац пољопривредног газдинства је у пољопривредном осигурању | **да** | **5** |
| **не** | **1** |
| Образовање носиоца пољопривредног газдинства | **Висока или виша школа пољопривредног смера** | **5** |
| **Висока или виша школа непољопривредног смера** | **4** |
| **Средња школа пољопривредног смера** | **3** |
| **Средња школа непољопривредног смера** | **2** |
| **Основна школа** | **1** |
| Број пунолетних чланова домаћинства | **Преко 3** | **4** |
| **До 3** | **1** |
| **2. Критеријум који се односи на стање сточног фонда** | **начин бодовања** | **Број бодова** |
| Број уматичених грла са ХБ бројем | **Преко 5 грла** | **18** |
| **Од 3 до 4 грла** | **10** |
| **2 грла** | **8** |
| Кондиција и конституција постојећих грла | **одлична** | **10** |
| **задовољавајућа** | **5** |
| **незадовољавајућа** | **1** |
| **3. Критеријум који се односи на смештајне услове** | **Начин бодовања** | **Број бодова** |
| Осветљеност објекта | **добра** | **5** |
| **срдња** | **3** |
| **незадовољавајућа** | **1** |
| Проветреност објекта | **добра** | **5** |
| **задовољавајућа** | **3** |
| **незадовољавајућа** | **1** |
| Хигијена објекта-систем изђубривања | **Машинско изђубривање** | **5** |
| **Ручно изђубривање** | **2** |
| **4. Критеријум који се односи на расположиве површине за припрему хране** | **начин бодовања** | **Број бодова** |
| Расположивост кабасте хране по грлу | 1 Ха по грлу и више | 10 |
| Од 0,75 Ха до 1 Ха по грлу | **8** |
| Од 0,50 Ха до 0,74 Ха по грлу | 6 |
| Од 0,30 Ха до 0,49 Ха по грлу | 4 |
| **Спремање силаже** | **да** | **7** |
| **не** | **2** |

Уколико два или више корисника имају исти број бодова предност ће имати корисник који се бави искључиво пољопривредом, односно корисник који има мање грла стоке у власништву, односно газдинство са млађим носиоцем газдинства, односно газдинство са више чланова.

Максимални износ помоћи износи **једно грло** по регистрованом газдинству.

**1.4. Обавезе корисника након добијања грла су:**

**-**да добијено грло не може да отуђи у наредне 2 године у супротном биће обавезан да буџету Општине врати новчана средства у вредности добијеног грла;

-да осемењавање грла врши на начин да очува генетски потенцијал;

-да добијено грло гаји у свему према препорукама надлежних ветеринарских служби;

-да уматичи добијено грло;

-да осигура добијено грло код овлашћеног осигуравајућег друштва;

-права и обавезе корисника биће детаљно регулисана посебним Уговором.

**1.5. Начин подношења захтева**

**Захтев се подноси на прописаном обрасцу** са пратећом документацијом Општинској управи Мало Црниће, 12311 Мало Црниће, **до 12. 11. 2020.** Године. Конкурса документација се налази на званичном сајту Општине Мало Црниће и огласној табли Општине Мало Црниће. Образац пријаве се може преузети са сајта Општине Мало Црниће: [WWW.OPSTINAMALOCRNICE.](http://WWW.OPSTINAMALOCRNICE.)RS и у Услужном центру Општинске управе у Малом Црнићу.

**1.6. Потребна документација при подношењу захтева**

**Уз захтев се прилаже:**

-Фотокопија потврде о активном статусу регистрованог домаћинства за 2020. годину;

-Фотокопије личних карата свих пунолетних чланова регистрованог домаћинства а фотокопије здравствених књижица или фотокопије извода из матичне књиге рођених за малолетне чланове домаћинства;

-Фотокопију Потврде о броју грла са ХБ бројем (издаје организација у којој су уматичена грла);

-фотокопију обрасца структуре биљне производње из регистрационог обрасца РПГ;

-уверења о измиреним пореским обавезама по основу јавних и локалних прихода;

-изјава да по истом основу није добијена државна помоћ оверену у писарници Општинске управе;

**1.7. Одлука о избору корисника**

Након истека рока за подношење захтева Комисија ће извршити проверу испуњености наведених услова из захтева посетом газдинства, у року од 10 дана од истека рока за подношење захтева.

**Рангирање корисника ће се вршити у две групе, по критеријумама прописаним у Програму**.

**У прву групу за рангирање**, сврставају се газдинства која до сада уопште нису била корисници мере-додела стеоне јунице.

**У другу групу за рангирање**, сврставају се газдинства која су до сада једном или више пута били корисници мере-додела стеоне јунице.

**Расподела јуница се врши прво за газдинства из прве групе, по броју бодова, до броја 16 (колико има јуница за расподелу).**

**Уколико нема довољно газдинстава за расподелу из прве групе**, даље се додељују јунице најбоље рангираним газдинствима из друге групе.

Уколико два или више газдинства у својој групи, имају исти број бодова предност ће имати: корисник који се бави искључиво пољопривредом, односно корисник који има мање грла стоке у власништву, односно газдинство са млађим носиоцем газдинства, односно газдинство са више чланова.

Након тога утврдиће се привремена листа за расподелу, на коју произвођачи имају право приговора Комисији, у року од 5 дана од дана објављивања. Истеком рока за приговор Комисија сачињава коначну ранг листу за расподелу.

**На коначну ранг листу за расподелу учесници конкурса имају право приговора у року од 5 дана од дана објављивања на огласној табли Општинске управе Мало Црниће, Општинском већу.**

Ранг листа постаје правоснажна истеком рока за приговор или доношењем Одлуке по приговору од стране Општинског већа Општине Мало Црниће.

Уговор са одабраним корисницима мере закључује Председник Општине након правоснажности Коначнелисте.

Након одабира корисника Општинска управа ће спровести поступак јавне набавке за куповину одређеног броја грла стоке.

**1.8 РОК ЗА ПРИЈАВЉИВАЊЕ: Пријаве на конкурс подносе се у року од 10 дана од дана објављивања јавног конкурса на сајту Општине Мало Црниће, односно закључно са 12. 11. 2020. године, поштом препоручено или непосредно на писарници Општинске управе Мало Црниће.**

Особа за контакт и телефон за додатне информације: 012/280-016 Снежана Милошевић

У Малом Црнићу, 02.11.2020. године

**КОМИСИЈА ЗА ОДАБИР КОРИСНИКА**